A picture containing sketch, drawing, line art, symbol

Description automatically generated

LATVIJAS REPUBLIKA

**JELGAVAS NOVADA PAŠVALDĪBA**

UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238



E-pasts: [dome@jelgavasnovads.lv](mailto:dome@jelgavasnovads.lv); [www.jelgavasnovads.lv](http://www.jelgavasnovads.lv)



Jelgavā

APSTIPRINĀTI

Jelgavas novada domes 2024.gada \_ .\_ lēmums Nr.

(protokols Nr.)

SAISTOŠIE NOTEIKUMI Nr.\_

**Par reklāmas un citu informatīvo materiālu izvietošanu publiskās vietās vai vietās, kas vērstas pret publisku vietu Jelgavas novadā**

*Izdoti saskaņā ar Pašvaldību likuma*

*45. panta otrās daļas 4. punktu,*

*Reklāmas likuma 7. panta trešo daļu, Ministru kabineta*

*2012. gada 30. oktobra noteikumu Nr. 732 "Kārtība, kādā saņemama*

*atļauja reklāmas izvietošanai publiskās vietās vai vietās, kas vērstas*

*pret publisku vietu" 28. un 45. punktu,*

*likuma "Par nodokļiem un nodevām" 12. panta*

*pirmās daļas 7. punktu, Priekšvēlēšanu aģitācijas*

*likuma 22.1 panta otro daļu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka reklāmu, reklāmas objektu, slietņu, izkārtņu, afišu, sludinājumu, priekšvēlēšanu aģitācijas materiālu, citu informatīvo materiālu (turpmāk – reklāma) izvietošanas nosacījumus publiskās vietās vai vietās, kas vērstas pret publisku vietu, kā arī pašvaldības informatīvo stendu izmantošanas kārtību, reklāmas ekspluatācijas un demontāžas kartību, Jelgavas novada pašvaldības (turpmāk – pašvaldība) nodevas par reklāmas saskaņošanu un atbildību par Noteikumu neievērošanu.
2. Noteikumu mērķis ir veidot harmoniski attīstītu Jelgavas novada vidi, respektējot konkrētās teritorijas apbūves un ainavas raksturu un mērogu.
3. Tiesības izvietot reklāmu ir visām fiziskām un juridiskām personām (turpmāk – reklāmas devējs) šo Noteikumu noteiktajā kārtībā un kuri pašvaldībā ir saņēmuši atļauju reklāmas izvietošanai, kā arī, ja piemērojams, veikušas nodevas par reklāmas saskaņošanu (turpmāk – nodeva) apmaksu.
4. Noteikumi attiecas uz reklāmas izvietošanu visā Jelgavas novada administratīvajā teritorijā neatkarīgi no zemesgabala, ēkas vai cita objekta piederības.
5. Patvaļīga reklāmas izvietošana un patvaļīga reklāmas grafiskā dizaina maiņa ir aizliegta.
6. Priekšvēlēšanu aģitācijas materiālu izvietošanai piemērojami Noteikumos noteiktie reklāmas izvietošanas nosacījumi.
7. Noteikumos lietotie termini un jēdzieni atbilst Reklāmas likumā, Priekšvēlēšanu aģitācijas likumā un Ministru kabineta 2012. gada 30. oktobra noteikumos Nr. 732 "Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu" (turpmāk – MK noteikumi) noteiktajiem terminiem.
8. Noteikumi neattiecas uz funkcionālo informāciju, valsts un pašvaldības dienestu norādēm (ceļa zīmes, transporta pieturu zīmes, māju numuru zīmes un tml.), kas izgatavotas pēc iepriekš atstiprināta tipveida projekta – etalona, būvizkārtņu un būvtāfeļu izvietojumu, ko regulē būvniecību reglamentējošie normatīvie akti.

**II.** **Reklāmas izvietošanas nosacījumi**

1. Par reklāmas saturu un tā atbilstību spēkā esošajam tiesiskajam regulējumam un tehnisko kvalitāti atbild reklāmas devējs.
2. Ja atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, tos pieprasa un saņem pirms iesnieguma (Noteikumu 1.pielikums) iesniegšanas.
3. Ja persona vēlas nomāt pašvaldībai piederošo zemi, lai izvietotu reklāmu, ar pašvaldību slēdzams līgums normatīvajos aktos noteiktajā kārtībā.
4. Nomas maksas jautājumus un saistības ar tās zemes, ēkas vai objekta, uz kura izvietotājs vēlas izvietot reklāmu, īpašnieku vai lietotāju kārto reklāmas vai reklāmas objekta izvietotājs.
5. Izvietojot reklāmu, ir jānodrošina Jelgavas novadam raksturīgās arhitektūras un vides saglabāšana, jārespektē konkrētā apvidus ainava, apbūves raksturs, krāsu lietojums un mērogs, kas noteikts Teritorijas izmantošanas un apbūves noteikumos, kā arī jāievēro prasības, kas noteiktas teritorijas izmantošanas un apbūves noteikumos.
6. Reklāmu atļauts izvietot tikai uz sakoptas ēkas fasādes.
7. **Izvietojot reklāmu bez piesaistes zemei:**
   1. jāievēro ēkas arhitektoniskā kompozīcija, proporcijas, fasādes dalījums ar logiem, durvīm, dzegām, citām arhitektoniskām detaļām un fasādes tonālais risinājums;
   2. reklāma nedrīkst aizsegt arhitektoniskas detaļas (logus, karnīzes, fasādes dekorus u.c.);
   3. stiprinājuma veids nedrīkst bojāt nesošās konstrukcijas;
   4. fasādēs nedrīkst būt redzami reklāmas konstrukcijas elektroapgādes pieslēguma kabeļi.
8. Izvietojot īslaicīga rakstura (uz pasākuma norises laiku) reklāmu normatīvo aktu noteiktajā kārtībā saskaņota publiska, izklaides, svētku pasākuma norises vietā un laikā, jāievēro Noteikumos noteiktie reklāmas izvietošanas pamatprincipi, pieļaujama slietņu novietošana pasākuma norises vietas teritorijā.
9. **Izvietojot reklāmu ar piesaisti zemei, ievēro šādus nosacījumus:**
   1. ja elektropiegādes gaisa kabeļa garums pārsniedz 5 m, elektropiegādi nodrošina, izmantojot pazemes kabeļus;
   2. maksimālie pieļaujamais reklāmas izvirzījums no būvlaides ir 1,3 m, ja reklāmas ārējās malas attālums līdz brauktuvei nav mazāks par 0,7 m un netiek aizsegta ielas perspektīve;
   3. izvietojot slietņus gājēju plūsmai, jānodrošina ne mazāk kā 1,5 m no ietves platuma. Slietņa konstrukcijai jābūt stabilai un noturīgai pret laikapstākļu iedarbību un pārvietošanu.
10. Reklāmas vai Reklāmas objekta izvietotājam ir tiesības izvietot reklāmas objektu vai informācijas stendu, ja stenda augstums pārsniedz 6 m. Šādas konstrukcijas saskaņošanas kārtību paredz 2017. gada 9.maija Ministru kabineta noteikumi Nr. 253 “Atsevišķu inženierbūvju būvnoteikumi”.
11. Veicot inženierkomunikāciju izbūvi vai ielu rekonstrukciju, pēc pašvaldības pieprasījuma reklāmu, kas izvietota ielu sarkanajās līnijās, īpašnieks par saviem līdzekļiem demontē 10 (desmit) darba dienu laikā. Ja pēc būvdarbu veikšanas reklāmas atjaunošana iepriekšējā vietā ir iespējama, to atļauts izvietot pēc būves nodošanas ekspluatācijā.
12. Izvietojot reklāmu ar vai bez piesaistes zemei, aizliegts:
    1. patvaļīgi izvietot reklāmu vai mainīt tās grafisko dizainu;
    2. ar reklāmu aizsegt skatu uz valsts aizsargājamiem kultūras pieminekļiem vai dominēt pār kultūrvēsturiskajām dabas ainavām, Jelgavas novada teritorijas plānojumos noteiktajiem galvenajiem ainaviskajiem skatu punktiem un ainaviskajiem ceļa posmiem, pārveidot ēkas siluetu vai traucēt kultūrvēsturisku vērtību uztveri, daļēji vai pilnībā aizsegt ēkas arhitektoniskās detaļas (logus, dzegas, fasādes dekorus u.c.), un ielu perspektīvi;
    3. ar reklāmas stiprinājuma veidu bojāt būves nesošās konstrukcijas;
    4. reklāmu izvietot parkos, laukumos un skvēros, stiprināt pie kokiem;
    5. nodrošināt reklāmas elektropiegādi, izmantojot gaisa kabeļus vai redzamus (manāmus) kabeļus ēkas fasādē;
    6. stiprināt reklāmu nostieptās konstrukcijās virs ielām, laukumiem, skvēriem, autoceļiem;
    7. izmantot reklāmu ar skaņas efektiem, izņemot audio virtuālo asistentu;
    8. izmantot reklāmu gaismas iekārtas ar bākuguņu veida efektu;
    9. izvietot reklāmu (apsiet, aplīmēt u.tml.) uz apgaismes, elektropiegādes un citiem stabiem un balstiem;
    10. eksponēt mehāniski vai korozijas bojātu, saplaisājušu, nolobījušos, notraipītu, nodilušu, izbalējušu, krāsojuma detaļu vai izgaismojuma defektus saturošu reklāmu;
    11. izvietot īslaicīga rakstura reklāmas un informatīvus materiālus ārpus tam paredzētajiem informatīvajiem stendiem;
    12. izvietot reklāmu ar piesaisti zemei, ja reklāmā norādītā saimnieciskā darbība vai sniegtais pakalpojums neatbilst attiecīgās būves vai telpu grupas, kurā tiek veikta saimnieciskā darbība, lietošanas veidam vai tiek sniegts patvaļīgi ekspluatētā vai uzbūvētā būvē.
13. Priekšvēlēšanu aģitācijas materiālus aizliegts izvietot uz pašvaldības nekustamajiem īpašumiem.

**III. Reklāmas saskaņošanas kārtība**

1. Persona, kura vēlas izvietot reklāmu un saņemt izvietošanas atļauju (Noteikumu 2.pielikums), mainīt grafisko dizainu, iesniedz pašvaldībā saskaņošanai iesnieguma veidlapu (Noteikumu 1.pielikums) un citus normatīvajos aktos noteiktos dokumentus.
2. Iesniedzot iesniegumu par reklāmas izvietošanu uz citām personām piederoša nekustamā īpašuma, iesniegumā jānorāda izvietojamo reklāmas vai reklāmas objektu skaits un iecerētās objekta vietas, kā arī jāpievieno ar tās zemes, ēkas vai objekta, uz kura izvietotājs vēlas izvietot reklāmu un reklāmas objektu, īpašnieka, valdītāja vai lietotāja, trešo personu, kuru tiesības tiek skartas, rakstiska piekrišana cita lietotāja reklāmas vai reklāmas objekta izvietošanai.
3. Pašvaldībai ir tiesības izvērtēt reklāmas vizuālo risinājumu, izmērus un materiālus un dot norādījumus korekciju veikšanai, kā arī tiesības izvērtēt un koriģēt reklāmas novietojumu uz jebkura reklāmas nesēja un ārtelpā.
4. Pašvaldība 7 (septiņu) darba dienu laikā pieņem lēmumu par reklāmas izvietošanas atļaujas izsniegšanu saskaņā ar Ministru kabineta 2012. gada 30. oktobra noteikumu Nr. 732 “*Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu*” 10. - 12. punktiem un šiem Noteikumiem.
5. Reklāmas izvietošanas atļauju paraksta Jelgavas novada pašvaldības izpilddirektors vai viņa pilnvarota amatpersona.
6. Pašvaldība pieņem lēmumu par atteikumu izsniegt reklāmas izvietošanas atļauju, ja reklāmas izvietošana neatbilst:
   1. konkrētās apbūves raksturam un mērogam;
   2. ēkas arhitektoniskajam risinājumam,
   3. lietotie materiāli neatbilst fasādes apdares materiāliem;
   4. nav ievērotas Noteikumos un citos normatīvajos aktos ietvertās prasības vai arī nav iesniegti normatīvajos aktos noteiktie dokumenti.

**IV. Pašvaldības informatīvo stendu izmantošanas kārtība**

1. Afišas, sludinājumus, plakātus un citus tamlīdzīgus informatīvos materiālus atļauts izvietot tikai uz šim nolūkam izveidotiem pašvaldības informatīvajiem stendiem.
2. Pašvaldības informatīvajos stendos atļauts eksponēt tikai afišas, sludinājumus, plakātus un citus tamlīdzīgus informatīvos materiālus un paziņojumus par pasākumiem, lekcijām, izstādēm, koncertiem u.tml. ar norādītu pasākuma norises laiku un vietu.
3. Pašvaldības informatīvajos stendos aizliegts izvietot priekšvēlēšanu aģitācijas materiālus.
4. Afišas, sludinājumus, plakātus un citus tamlīdzīgus informatīvos materiālus to izvietotājs noņem un informatīvos stenda laukumu attīra 3 (trīs) dienu laikā pēc informācijas noilguma.
5. Pašvaldības informatīvajos stendos izvietojamās reklāmas nav jāsaskaņo pašvaldībā, ievērojot šo Noteikumu 28. – 31. punktos minētās prasības.
6. Informācija par pašvaldības informatīvo stendu atrašanās vietām pieejama pašvaldības tīmekļa vietnē [www.jelgavasnovads.lv](http://www.jelgavasnovads.lv), sadaļā “Pašvaldība – Uzņēmējdarbība - Informācijas stendu karte”.

**V.** **Reklāmas ekspluatācijas un demontāžas kārtība**

1. Reklāmas izvietotājs ir atbildīgs par reklāmas:
   1. uzturēšanu augstvērtīgā un vizuāli estētiskā kārtībā;
   2. konstrukciju drošību, lai tehniskais stāvoklis un risinājums neradītu apdraudējumu cilvēku veselībai, dzīvībai vai īpašumam;
   3. elektroinstalācijas pieslēguma atbilstību normatīvo aktu prasībām;
   4. demontāžu, ja beidzies izvietošanas atļaujas termiņš vai nav samaksāta pašvaldības nodeva.
2. Ja reklāma apdraud personu dzīvību, veselību, drošību vai īpašumu, reklāmas devējam, bet, ja tas nav noskaidrojams vai tāda nav, tad zemesgabala vai būves, uz kuras izvietota reklāma, īpašniekam vai tiesiskajam valdītājam, ir pienākums nekavējoties veikt reklāmas sakārtošanu vai demontāžu.
3. Ja reklāmas devējs attiecīgajā vietā ir izbeidzis saimniecisko darbību vai beidzies reklāmas izvietošanas atļaujas derīguma termiņš, reklāmas devējam reklāmas demontāža jāveic 7 (septiņu) dienu laikā un jāsakārto reklāmas vieta (atjaunojot fasādes krāsojumu, labiekārtojumu, veicot pamatu demontāžu u.tml.).
4. Ja reklāma neatbilst šo Noteikumu prasībām vai netiek demontēta šo Noteikumu 36. punktā noteiktā termiņā, Jelgavas novada Pašvaldības policija sagatavo aktu, kurā fiksē reklāmas vai reklāmas objekta tehnisko un vizuālo stāvokli, pieņem lēmumu, norādot veicamās darbības un termiņu, līdz kuram jāveic reklāmas demontāža.
5. Ja šo Noteikumu 36. punktā norādītājā kārtībā reklāmas demontāža netiek izpildīta labprātīgi, pašvaldība pieņemto lēmumu izpilda piespiedu kārtā saskaņā ar Administratīvā procesa likumu.
6. Reklāmas devējam ir pienākums segt pašvaldībai izdevumus, kas radušies, demontējot un uzglabājot reklāmu. Demontētā reklāma tiek uzglabāta 3 (trīs) mēnešus, pēc tam tiek utilizēta bez iespējas to atgūt. Pašvaldība nekompensē utilizētās reklāmas vērtību.
7. Reklāmas devējam šo Noteikumu 36. punktā noteiktajā termiņā ir tiesības saņemt demontēto reklāmu pēc demontāžas, nodošanas glabāšanai un glabāšanas izdevumu atlīdzināšanas.

**VI. Nodeva par reklāmas saskaņošanu**

1. Par atļaujas saņemšanu reklāmas izvietošanai maksājama pašvaldības nodeva :
   1. fiziskām personām – 25,00 (*divdesmit pieci euro, 00 centi*) euro;
   2. juridiskām personām – 35,00 (*trīsdesmit pieci euro, 00 centi*) euro.
2. Par speciālu konstrukciju (teltis, skatuves u.tml.) izvietošanu reklāmas vajadzībām uz pašvaldības zemes publisku pasākumu laikā maksājama nodeva 50,00 (*piecdesmit euro, 00 centi*) euro apmērā.
3. Papildu normatīvajos aktos noteiktajiem atbrīvojumiem no nodevas tiek atbrīvota nekomerciāla vizuālā informācija:
   1. par labdarības pasākumiem;
   2. par valsts un pašvaldības rīkotiem pasākumiem.
4. Nodeva maksājama pirms attiecīgās reklāmas izvietošanas atļaujas saņemšanas, veicot bezskaidras naudas norēķinu pašvaldības norādītajā norēķinu kontā kredītiestādē. Nodeva atkārtoti netiek piemērota reklāmas grafiskā dizaina maiņas saskaņošanai.
5. Ja reklāma ir bojāta vai prettiesiski likvidēta, par tās atkārtotu saskaņošanu nodeva nav jāmaksā.

**VII. Lēmumu apstrīdēšanas un pārsūdzēšanas kārtība**

1. Šajos Noteikumos paredzētos pašvaldības lēmumus var apstrīdēt un pārsūdzēt Administratīvā procesa likumā noteiktajā kārtībā.

**VIII. Atbildība par Noteikumu neievērošanu**

1. Par Noteikumu prasību neievērošanu reklāmas devējs var tikt saukts pie administratīvās atbildības.
2. Noteikumu ievērošanu un izpildi kontrolē Jelgavas novada Pašvaldības policijas amatpersonas.
3. Pašvaldība, konstatējot Noteikumu prasību neievērošanu, savas kompetences ietvaros, var izdot administratīvo aktu, kas uzliek adresātam par pienākumu veikt noteiktas darbības noteikumu izpildes nodrošināšanai.
4. Administratīvā pārkāpuma procesu līdz administratīvā pārkāpuma lietas izskatīšanai veic Jelgavas novada Pašvaldības policijas amatpersonas.
5. Administratīvā pārkāpuma lietu izskata Jelgavas novada pašvaldības Administratīvā komisija.
6. Par šo Noteikumu neievērošanu, ja atbildība nav noteikta citos nozari reglamentējošos normatīvajos aktos, piemēro brīdinājumu vai naudas sodu fiziskajām personām līdz 50 naudas soda vienībām, juridiskajām personām līdz 150 naudas soda vienībām.

**IX. Noslēguma jautājumi**

1. Noteikumi stājas spēkā 2024.gada 1.septembrī.
2. Pašvaldības izsniegtās reklāmas izvietošanas atļaujas, kas izsniegtas līdz šo Noteikumu spēkā stāšanās dienai, ir derīgas līdz tajās norādītā derīguma termiņa beigām.

Domes priekšsēdētāja pienākumu izpildītāja I.Vītola

*1.pielikums*

*Jelgavas novada domes 00.00.2024.*

*saistošajiem noteikumiem Nr.*

**Jelgavas novada pašvaldībai**

(fiziskās personas vārds, uzvārds, personas kods/juridiskās personas nosaukums, reģ. Nr.)

(dzīvesvieta vai juridiskā adrese)

(tālruņa numurs)

(elektroniskā pasta adrese)

IESNIEGUMS

Lūdzu saskaņot reklāmas izvietošanas projektu un izsniegt izvietošanas atļauju

* izkārtnei
* reklāmas objektam ar piesaisti zemei
* reklāmas objektam bez piesaistes zemei
* reklāmas objekta izvietošanas pagarināšanai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese/ zemes gabala kadastra numurs)

4. Reklāmas teksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Reklāmas izmērs \_\_\_\_\_\_\_\_ mm x \_\_\_\_\_\_\_\_ mm,

6. Izvietošanas periods (izņemot izkārtnes) no \_\_\_.\_\_\_.\_\_\_\_\_\_\_. līdz \_\_\_.\_\_\_.\_\_\_\_\_\_\_.

4. Papildefektu raksturojums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Cita informācija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vienpusēja vai divpusēja reklāma / dizaina maiņa uc.)

7. Pašvaldības nodevas maksātājs (izņemot izkārtnes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds / juridiskās personas nosaukums, reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskā un faktiskā adrese, pasta indekss, e-pasta adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norēķinu banka, konta numurs)

Pielikumā:

**Reklāmas objektiem bez piesaistes zemei jāiesniedz:**

🞏 Izvietojamās reklāmas/reklāmas objekta projekts-krāsaina skice, fotomontāža, norādot izmēru un mērogu (divos eksemplāros, ja iesniedz papīra formātā personīgi vai nosūtot pa pastu);

🞏 reklāmas devēja rakstisks apliecinājums, ka ir saņemta būves, zemes īpašnieka, valdītāja vai to pilnvarotas personas rakstiska piekrišana reklāmas/reklāmas objekta izvietošanai, ja to izvieto uz citām personām piederoša nekustamā īpašuma. **Reklāmas objektiem** **ar piesaisti zemei jāiesniedz**:

🞏 krāsainu uz objekta izvietojamās reklāmas vizuālā skice, fotomontāža, apdares materiālu un krāsu risinājumu apraksts (divos eksemplāros, ja iesniedz papīra formātā personīgi vai nosūtot pa pastu);

🞏 noteiktā kārtībā sagatavots zemes vienības situācijas plāns, kurā attēlota objekta uzstādīšanas vieta;

🞏 zemes īpašnieka, valdītāja vai tā pilnvarotas personas rakstiska piekrišana, reklāmas objekta izvietošanai, ja to izvieto uz citām personām piederoša īpašuma;

🞏 saskaņojums ar zemes gabala īpašnieku, būves īpašnieku vai, ja tāda nav, tad ar zemes gabala, būves tiesisko valdītāju un trešajām personām, kuru tiesības tiek skartas, ja normatīvajos aktos par saskaņojuma nepieciešamību nav noteikts citādi, un ievērojot citos normatīvajos aktos noteiktās prasības;

🞏 citi materiāli\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lai saņemtu jaunu reklāmas atļauju, ja beidzies atļaujas derīguma termiņš vai mainās reklāmas dizains, jāiesniedz:**

🞏 aktuālā reklāmas vai reklāmas objekta fotogrāfija, pašvaldības nodevas samaksu apliecinošs maksājuma dokuments (par iepriekšējo periodu), norādot esošās atļaujas izdošanas datumu un numuru.

Pielikumi iesniegti uz \_\_\_\_\_\_\_\_\_ lapām.

Kontaktpersonas tālrunis \_\_\_\_\_\_\_\_\_\_\_\_\_\_

Atļauju vēlos saņemt:

☐ klātienē ☐ e- pastā (elektroniski parakstīta atļauja)

☐ Iesniedzot šo iesniegumu, esmu informēts/ta par personu datu apstrādi atbilstoši Datu regulai Nr.2016/679 un Jelgavas novada pašvaldības personu datu apstrādes privātuma politikai <http://www.jelgavasnovads.lv/lv/privatuma-politika/>

20\_\_. gada\_\_\_\_.\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (vārds, uzvārds/juridiskai personai amats, vārds, uzvārds)

\*Pašrocīgs datums un paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu.

*2.pielikums*

*Jelgavas novada domes 00.00.2024.*

*saistošajiem noteikumiem Nr.*

**REKLĀMAS IZVIETOŠANAS ATĻAUJA**

\_\_\_.\_\_\_\_.20\_\_., Nr.\_\_\_\_\_\_\_\_

|  |  |
| --- | --- |
| Īpašnieks/ Reklāmas devējs *(vārds, uzvārds, personas kods / juridiskai personai: Nosaukums, reģistrācijas Nr.)* |  |
| Kontaktinformācija *(e-pasts, tālrunis)* |  |
| Reklāmas veids un izvietošanas adrese (izņemot mobilai Reklāmai): |  |
| Reklāmas izvietošanas laiks: |  |
| Papildefektu raksturojums (apgaismojums, skaņu efekti u.tml., ja tādi plānoti): |  |
| Nosacījumi: |  |

Atļauja izdota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ derīga līdz\_\_\_\_\_\_\_\_\_\_\_\_\_

Nodeva\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atļaujas pielikumā reklāmas /reklāmas objekta vizuālā skice vai fotomontāža.

|  |  |  |
| --- | --- | --- |
| Amats | (paraksts) | vārds, uzvārds |